**A Magyar Vakok és Gyengénlátók Országos Szövetségének elnöksége 2023-ben, a Vakok és Gyengénlátók Szabolcs-Szatmár-Bereg Megyei Egyesületének felterjesztése alapján Babolcsi Andreának Louis Braille emlékérmet adományoz.**

**Babolcsi Andrea**

**múzeumpedagógus régész**

Babolcsi Andrea született 1972-ben Nyíregyházán, tanulmányait a történelem és a művészetek jellemzik. Történelemszakos középiskolai tanár és múzeumpedagógus és régész végzettségekkel, jelenleg a Nyíregyházi Jósa András múzeum és a Sóstói Múzeumfalu munkatársa.

2009-ben kereste fel a Vakok és Gyengénlátók Szabolcs-Szatmár-Bereg Megyei Egyesületét, azzal a céllal, hogy a látássérültekhez közelebb hozza a múzeumokban található kulturális értékeket, megteremtse az egyenlő esélyű hozzáférés lehetőségét.

A 14 éve tartó közös munka ideje alatt, több közös projektet, múzeumlátogatást és múzeumpedagógiai és múzeumandragógiai foglalkozást szervezett és aktív közreműködője is volt.

2019-ben több középiskolával és a Kézzel fogható Alapítvánnyal együttműködve, megvalósítottuk a Válts nézőpontot szemléletformáló művészeti projektet, melyhez fogyatékossággal élő alkotók által készített kiállítási tárgyakból nyílt kiállítást látássérült tárlatvezető segítségével, szemtakaróban tapintással fedezhették fel a jól látó múzeumbarátok.

Babolcsi Andrea múzeumpedagógus mellett, több látássérült egyetemi hallgató, a gyakorlati idő alatt, bepillanthatott a múzeumok életébe, a múzeumpedagógiai foglalkozások szervezésébe és megvalósításába.

Babolcsi Andrea a Vakok és Gyengénlátók Szabolcs-Szatmár-Bereg Megyei Egyesülete önkénteseként, több kulturális és szabadidős program szervezésébe is bekapcsolódott. Hozzáértéssel segíti az Országos Braille-olvasásversenyek irodalmi műveinek felkutatását, kiválasztását.

Munkájával hozzájárul a látássérült emberek kultúrafogyasztásához, ismereteik gazdagításához, az akadálymentes kultúra előmozdításához és hozzáférhetőségéhez.